Horehronie (pieseň Kristíny)

„Horehronie“ je pieseň slovenskej speváčky Kristiny. Text piesne napísal Kamil Peteraj, hudbu zložil Martin Kavulič. Pieseň mala premiéru koncom novembra 2009 na internetovom rádiu radio.sk.

Podľa piesne bola taktiež pomenovaná koncertná šnúra speváčky s názvom Horehronie Tour, ktorá sa uskutočnila v rokoch 2012 – 2015.

Pieseň bola vydaná ako maxi singel na CD nosiči v roku 2010 a ako bonus na singli „Jabĺčko“ v online forme v roku 2012.

 Eurovízia 
V roku 2010 sa speváčka s piesňou zúčastnila súťaže Eurovision Song Contest 2010. Prvýkrát pieseň pred divákmi odznela 5. februára 2010 v rámci národného kola Eurosongu. Zvíťazila s najvyšším pomerom 36,7 % diváckych hlasov. V semifinále obdržala plný počet bodov od poroty, aj od televíznych divákov a vo finále 27. februára sa stala víťazkou národného kola.

V máji 2016 bola pieseň zaradená podľa prestížneho švédskeho denníka Svenska Dagbladet medzi 15 najlepších skladieb v histórii Veľkej ceny Eurovízie. Spolupracovalo však na ňom viacero novinárov a prispievateľov z kultúrnej redakcie Svenska Dagbladet, ktorí vyberali z vyše 1000 piesní z doterajších ročníkov Eurovízie.

 Kauza plagiátorstva 
Pred národným finále obvinil týždenník Plus 7 dní speváčku z plagiátorstva. Pieseň sa podľa vyjadrení týždenníka veľmi nápadne podobala na pieseň „Oj Devojče“ macedónskeho speváka Tošeho Proeskiho. 3. marca produkčný tím speváčky oznámil, že zažaluje týždenník z trestného činu ohovárania.

 Hranosť 
Pieseň sa stala veľmi úspešnou v slovenských rádiách, kde sa prepracovala na prvé miesto. V rebríčku Radio - Top 50 domáce strávila na vrchole dokopy 13 týždňov, pričom v Radio - Top 100 sa držala na 1. priečke dokopy 6 týždňov, čo sa odvtedy žiadnej slovenskej skladbe v rebríčku nepodarilo.

 Ocenenia 
 2010: Slávik 2010 (Hit roka)
 2010: Slávik 2010 (Rádioslávik)

 Televízne vystúpenia 
 2012: Snídaně s Novou (24.10.2012, Nova)
 2012: Česká Hlava 2012 (24.11.2012, ČT)
 2014: Hokejista roka 2014 (02.08.2014, RTVS)
 2016: Atlet roku 2016 (12.11.2016, ČT)
 2018: Stavba roka 2017 (11.04.2018, RTVS)
 2018: Slovenka roka 2018 (04.06.2018, RTVS)

Zoznam skladieb

 Umiestnenie v rebríčkoch 
 SK Top 100  SK Top 50 domáce  CZ Top 100 1  1  33

 Cover verzie 
Reggae skupina z Nového Zélandu Cornerstone Roots urobila cover na „Horehronie“ v roku 2010. V tom istom roku zahrala skladbu spolu so slovenskou reggae skupinou Medial Banana na Uprising Reggae Festivale na Slovensku.

 Referencie 

 Externé odkazy 
 Kristína – Horehronie na Discogs
 Videoklip k piesni na YouTube

Kategória:Kristína (speváčka)
Kategória:Slovenské piesne
Kategória:Single z 2010